[{"text_idx": "#000008", "text": "Roedd Freya, sy\u2019n astudio Safon Uwch mewn Llenyddiaeth Saesneg, Ffrangeg, Cemeg a Hanes yn falch o fanteisio ar y cyfle i ysgrifennu traethawd ymchwil wedi\u2019i ymchwilio\u2019n annibynnol ar bwnc hanesyddol sydd y tu allan i\u2019r cwricwlwm a gwnaeth ei hymdrechion argraff ar y beirniaid a roddodd y wobr gyntaf iddi."}, {"text_idx": "#000012", "text": "Roedd y beirniaid yn llawn edmygedd ac yn dweud ei fod yn werthusiad pleserus wedi\u2019i ysgrifennu\u2019n dda o \u2018fawredd\u2019 Alfred Fawr."}, {"text_idx": "#000013", "text": "\u201cMae\u2019r gosodiad canolog yn ymrafael a\u0302\u2019r cwestiwn yn effeithiol iawn, gan amlygu\u2019r angen i haneswyr ystyried dylanwad enw da Alfred ar o\u0302l iddo farw, wrth werthuso ei deyrnasiad. Mae hyn yn arwain at ymdriniaeth soffistigedig o gof hanesyddol drwy\u2019r cwbl: mae\u2019r traethawd yn dadlau\u2019n argyhoeddiadol fod dyrchafiad Alfred i fod yn \u2018Fawr\u2019 yn yr unfed ganrif ar bymtheg, ynghyd ag ychwanegiadau pellach i\u2019w enw da drwy\u2019r bedwaredd ganrif ar bymtheg, yn sicr wedi llunio sut rydym yn meddwl am Alfred heddiw. Mae hyn i gyd yn cael ei gefnogi gan ddadansoddiad craff o ddeunydd ffynhonnell gynradd a llenyddiaeth eilaidd, sy\u2019n creu traethawd darbwyllol a soffistigedig yn gyffredinol,\u201d meddent."}]